**D I S P O Z I Ţ I E**

**privind constatarea încetării de drept a raportului de serviciu al domnului SUCIU EMIL**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr.4676/04.02.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de adresa nr. 46883/21.08.2024 a Casei Teritoriale de Pensii Cluj și Decizia de admitere privind acordarea Pensiei limită de vârstă din data de 22.08.2024;

Având în vedere caracterul obligatoriu al Deciziei Înaltei Curți de Casație și Justiție nr. 91 din 25 noiembrie 2024, publicată în MO nr. 77/29.01.2025, referitoare la interpretarea şi aplicarea dispoziţiilor art. 517 alin. (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 64-65, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termene.le şi circulaţia proiectelor de dispoziţii ale Preşedintelui Consiliului Judeţean Cluj;
* Dispoziția Președintelui Consiliului Județean Cluj nr. 560/2010 privind numirea domnului Suciu Emil la Serviciul Autorizări, Disciplina în Construcții, GIS;
* Dispoziția Președintelui Consiliului Județean Cluj nr. 850/2023 privind numirea domnului Suciu Emil în funcţia publică de execuție de consilier superior la Serviciul Autorizări din cadrul Direcției Urbanism și Amenajarea Teritoriului;
* Dispoziția Președintelui Consiliului Județean Cluj nr. 23/2024 privind menținerea domnului Suciu Emil în funcția publică de execuție de consilier la Serviciul Autorizări după împlinirea vârstei standard de pensionare;

În conformitate cu prevederile:

* art. 191 alin. (1) lit. a) și alin. (2) lit. b), art. 516 lit. a), art. 517 alin. (1) lit. d), art. 524 alin. (1), art. 527, art. 528, art. 533 și art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 106 alin. (5) din Legea nr. 263/2010 privind sistemul unitar de pensii publice, cu modificările şi completările ulterioare;
* art. 167 din Legea nr. 360/2023 privind sistemul public de pensii;
* art. 521 alin. (3) din Legea nr. 134/2010 privind Codul de procedură civilă, republicată, cu modificărileș i completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1** **(1)** Se constată încetarea de drept a raportului de serviciu al domnului Suciu Emil, având funcția publică de consilier, clasa I, gradul profesional superior la Serviciul Autorizări din cadrul Direcției Urbanism și Amenajarea Teritoriului (ID post 333815), la data de 06.02.2025.

**(2)** Încetarea de drept a raportului de serviciu operează în temeiul Deciziei Înaltei Curți de Casație și Justiție nr. 91 din 25 noiembrie 2024, publicată în MO nr. 77/29.01.2025, ca urmare a deținerii de către domnul Suciu Emil a calității de pensionar, conform Deciziei Casei Teritoriale de Pensii Cluj din 22.08.2024, privind acordarea pensiei pentru limită de vârstă.

**(3)** Predarea lucrărilor și bunurilor care au fost încredințate domnului Suciu Emil, în vederea exercitării atribuțiilor de serviciu, se va realiza în termen de 3 zile de la data comunicării prezentei dispoziții.

**Art. 2.** La data comunicării prezentei dispoziții se abrogă Dispoziția Președintelui Consiliului Județean Cluj nr. 23/2024 privind menținerea domnului Suciu Emil în funcția publică de execuție de consilier la Serviciul Autorizări după împlinirea vârstei standard de pensionare.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, va comunica domnului Suciu Emil prezenta dispoziție.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 45 din 5 februarie 2025**